4)

VIII lisa muudetakse järgmiselt. a) II peatükki muudetakse järgmiselt: i) A osa punkt 1 asendatakse järgmisega: „1. Lemmikloomatoidu ja koerte närimiskontide tootmiseks tohib kasutada üksnes artikli 6 lõike 1 punktides a–j osutatud loomseid kõrvalsaadusi. Töötlemata lemmikloomatoitu tohib siiski valmistada üksnes artikli 6 lõike 1 punktides a või b osutatud loomsetest kõrvalsaadustest.” ii) B osa punkt 4 asendatakse järgmisega: „4. Koerte närimiskonte tuleb valmistamise ajal piisavalt kuumtöödelda, et hävitada patogeensed mikroobid (sh salmonellad). Pärast kõnealust töötlemist tuleb võtta kõik meetmed koerte närimiskontide saastumise vältimise tagamiseks. Koerte närimiskondid peavad olema pakendatud kasutamata pakendisse.” b) III peatükki muudetakse järgmiselt: i) I jao A osa punkt 3 asendatakse järgmisega: „3. Kaubeldav hobuslaste töötlemata sõnnik ei tohi pärineda ettevõttest, mille suhtes kohaldatakse loomatervishoiualaseid piiranguid seoses malleuse, vesikulaarse stomatiidi, siberi katku või marutaudiga vastavalt direktiivi 90/426/EMÜ artikli 4 lõikele 5.” ii) I jao B osa punkt 4 asendatakse järgmisega: „4. Töötlemata sõnniku import on keelatud.” iii) II jao B osa punkti 6 alapunkt d asendatakse järgmisega: „d) nendega on kaasas X lisa 17. peatükis sätestatud näidisele vastav terviseohutuse sertifikaat.” c) VI peatükki muudetakse järgmiselt: i) A osa punkti 1 alapunkt a asendatakse järgmisega: „a) kabiloomade toornahkadele, mis vastavad Euroopa Parlamendi ja nõukogu 29. aprilli 2004. aasta määruse (EÜ) nr 853/2004, millega sätestatakse loomset päritolu toidu hügieeni erireeglid, (1) nõuetele ii) B osa punkt 3 asendatakse järgmisega: „3. Värskete või jahutatud toornahkadega kauplemise suhtes kohaldatakse samu tervishoiunõudeid, mida kohaldatakse värske liha suhtes vastavalt nõukogu 16. detsembri 2002. aasta direktiivile 2002/99/EÜ, milles sätestatakse inimtoiduks ettenähtud loomsete saaduste tootmist, töötlemist, turustamist ja ühendusse toomist reguleerivad loomatervishoiu eeskirjad (2). iii) C osa punkti 5 alapunktis b asendatakse sissejuhatav osa järgmisega: „b) need on pärit kolmandast riigist või ühenduse õiguse kohase piirkondadeks jaotamise korral sellisest kolmanda riigi osast, mida on nimetatud XI lisa XIV osa punktis A sätestatud loetelus ning mis asjaomaste liikide puhul:” iv) C osa punkti 6 alapunktid b–e asendatakse järgmisega: „b) need on saadud: i) kolmandast riigist või ühenduse õiguse kohase piirkondadeks jaotamise korral kolmanda riigi osast, mis on nimetatud XI lisa XIV osa punktis B sätestatud loetelus ning kust vastavat liiki loomade värske liha import on lubatud, ning neid on töödeldud vastavalt A osa punkti 2 alapunktidele a, b või c, või ii) kolmandast riigist, mis on nimetatud XI lisa XIV osa punktis B sätestatud loetelus, ning neid on töödeldud vastavalt A osa punkti 2 alapunktidele c või d, või iii) hobuslastelt või mäletsejalistelt, kes pärinevad kolmandast riigist, mis on nimetatud XI lisa XIV osa punktis C sätestatud loetelus, ning neid on töödeldud vastavalt A osa punkti 2 alapunktidele a, b või c ja pärast töötlemist hoitud 21 päeva jooksul eraldi; c) laevaga veetavate soolatud toornahkade puhul on nahad töödeldud vastavalt A osa punkti 2 alapunktidele b või c ja neid on pärast töötlemist impordieelse transportimise ajal hoitud eraldi vähemalt 14 päeva alapunkti b kohase töötluse korral ja vähemalt seitse päeva alapunkti c kohase töötluse korral ning saadetisega kaasasolev terviseohutuse sertifikaat tõendab sellist töötlemist ja transpordi kestust, ning d) nendega on kaasas X lisa 5. peatüki B osas sätestatud näidisele vastav terviseohutuse sertifikaat või käesoleva lisa C osa punkti 6 alapunkti b alapunktis iii osutatud toornahkade korral X lisa 5. peatüki C osas sätestatud näidisele vastav ametlik deklaratsioon.” d) VIII peatükki muudetakse järgmiselt: i) B osa punkti 4 sissejuhatav osa asendatakse järgmisega: „Liikmesriigid peavad lubama importida töötlemata villa ja karvu, kui:”; ii) B osale lisatakse järgmine punkt 5: „5. Töötlemata sulgede ja suleosade import on keelatud. Liikmesriigid peavad lubama importida töödeldud sulgi ja suleosi, kui: a) need on töödeldud dekoratiivsuled, reisijate poolt isiklikuks tarbeks veetavad töödeldud suled või töödeldud sulgede saadetised, mis on saadetud üksikisikutele mittetööstuslikel eesmärkidel, või b) nendega on kaasas äridokument, mis kinnitab, et suled või suleosad on töödeldud aurujoaga või mõnel muul viisil, mis tagab haigusetekitajate kahjutukstegemise, ning on kindlalt pakendisse suletud ja kuivad.” e) IX peatükki muudetakse järgmiselt: i) A osa punkti 1 sissejuhatav osa asendatakse järgmisega: „1. Ainult mesinduses kasutamiseks ettenähtud mesinduse kõrvaltooted:”; ii) B osa punkt 3 asendatakse järgmisega: „3. Liikmesriigid peavad lubama kärje kujul importida mesinduses kasutamiseks ettenähtud mesinduse kõrvaltooteid (v.a mesilasvaha), kui: a) need on pärit kolmandatest riikidest, mis kuuluvad XI lisa XII osas olevasse loetellu; b) kas: i) neid on hoitud vähemalt 24 tundi temperatuuril –12 °C või alla selle; või ii) vaha puhul on materjal enne eksporti rafineeritud või sulatatud; ja c) nendega on kaasas X lisa 13. peatükis sätestatud näidisele vastav terviseohutuse sertifikaat.” iii) B osale lisatakse järgmised punktid 4 ja 5: „4. Liikmesriigid peavad lubama importida tehniliseks otstarbeks mõeldud mesilasvaha (v.a mesilasvaha kärje kujul), kui: a) see on enne eksporti rafineeritud või sulatatud ja b) sellega on kaasas nimetatud rafineerimist või sulatamist tõendav äridokument. 5. Mesilasvaha import kärjena on keelatud.” f) XI peatükki muudetakse järgmiselt: i) punktis 2 asendatakse teine lõik järgmisega: „Põllumajanduslike karusloomade söödaks või töötlemata lemmikloomatoidus kasutatavad loomsed kõrvalsaadused tohivad sisaldada ainult artikli 6 lõike 1 punktides a ja b osutatud loomseid kõrvalsaadusi;” ii) punkt 6 asendatakse järgmisega: „6. nendega on kaasas sertifikaat, mis vastab ühele X lisa 3. peatüki D või F osas või 8. peatükis sätestatud näidistest.”